臺灣嘅森林主要受海拔影響。海拔1500公尺以下係闊葉林，1500公尺以上就係針葉林，3500公尺以上高山地帶有灌木或者草原。臺灣嘅海岸地區過去有大片紅樹林同沼澤，孕育好多潮間帶生活嘅動物，但今日只有臺南七股鄉溼地、臺北淡水河河口仍零星保留。最南端嘅恆春半島，仍有熱帶季風林同珊瑚礁。由於平地都俾人開發，體型龐大嘅野生動物只好匿入山區。